CELEX: 32007D0084
Language: lt
Date: 1170374400000
Title: 2007/84/EB: 2007 m. vasario 2 d. Komisijos sprendimas, patvirtinantis 2007 m. techninį veiksmų planą dėl žemės ūkio statistikos tobulinimo (pranešta dokumentu Nr. C(2006) 7081)

8.2.2007   
            
            
               LT
            
            
               Europos Sąjungos oficialusis leidinys
            
            
               L 35/18
            
         
      KOMISIJOS SPRENDIMAS
   
   2007 m. vasario 2 d.
   patvirtinantis 2007 m. techninį veiksmų planą dėl žemės ūkio statistikos tobulinimo
   (pranešta dokumentu Nr. C(2006) 7081)
   (2007/84/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1996 m. birželio 25 d. Tarybos sprendimą 96/411/EB dėl Bendrijos žemės ūkio statistikos tobulinimo (1), ypač į jo 4 straipsnio 1 dalį ir 6 straipsnio 2 dalį,
   kadangi:
   
               (1)
            
            
               Pagal Sprendimą 96/411/EB Komisija kiekvienais metais rengia žemės ūkio statistikos techninį veiksmų planą.
            
         
               (2)
            
            
               Pagal Sprendimą 96/411/EB Bendrija teikia finansinę paramą, padengdama dalį kiekvienos valstybės narės išlaidų, patirtų pritaikant nacionalines žemės ūkio statistikos sistemas arba vykdant parengiamuosius darbus, kurie yra techninio veiksmų plano dalis, siekiant patenkinti naujus arba didėjančius poreikius.
            
         
               (3)
            
            
               Siekiant įgyvendinti susijusias Bendrijos politikos kryptis, būtina tobulinti ir plėtoti statistinę informaciją apie kaimo plėtrą. Tai pagrindinis metinio veiksmų plano uždavinys.
            
         
               (4)
            
            
               Šiame sprendime numatytos priemonės atitinka Žemės ūkio statistikos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Priede pateiktas 2007 m. techninis veiksmų planas žemės ūkio statistikai tobulinti (TAPAS 2007) yra patvirtintas, su sąlyga, kad bus galima naudotis biudžeto asignavimais, o 2007 m. biudžetas bus priimtas be pakeitimų.
   2 straipsnis
   Šis sprendimas yra skirtas valstybėms narėms.
   
      Priimta Briuselyje, 2007 m. vasario 2 d.
      
         
            Komisijos vardu
         
         Joaquín ALMUNIA
         
         
            Komisijos narys
         
      
   
   
      (1)  OL L 162, 1996 7 1, p. 14. Sprendimas su paskutiniais pakeitimais, padarytais Europos Parlamento ir Tarybos sprendimu 787/2004/EB (OL L 138, 2004 4 30, p. 12).
   
      PRIEDAS
      2007 M. TECHNINIS VEIKSMŲ PLANAS DĖL ŽEMĖS ŪKIO STATISTIKOS TOBULINIMO (TAPAS 2007)
      2007 m. techniniame veiksmų plane dėl žemės ūkio statistikos tobulinimo nustatytos priemonės yra susijusios su šioms sritimis:
      
                  a)
               
               
                  kaimo plėtra;
               
            
                  b)
               
               
                  ekologinis ūkininkavimas.
               
            Komisija teiks finansinę paramą vykdomiems projektams, kurie yra šių priemonių dalis, neviršydama kiekvienai valstybei narei A lentelėje nurodytų sumų.
      A   lentelė
      Maksimali Bendrijos finansavimo suma patirtoms išlaidoms
      
                  (EUR)
               
            
                  Valstybės
               
               
                  Kaimo plėtra
               
               
                  Ekologinis ūkininkavimas
               
               
                  Iš viso
               
            
                  BE
               
               
                  29 048
               
               
                  37 627
               
               
                  66 675
               
            
                  DK
               
               
                  28 000
               
               
                  55 000
               
               
                  83 000
               
            
                  DE
               
               
                  67 000
               
               
                   
               
               
                  67 000
               
            
                  EE
               
               
                  19 343
               
               
                  14 650
               
               
                  33 993
               
            
                  GR
               
               
                   
               
               
                  144 000
               
               
                  144 000
               
            
                  IT
               
               
                  63 968
               
               
                  200 337
               
               
                  264 305
               
            
                  LT
               
               
                   
               
               
                  31 000
               
               
                  31 000
               
            
                  LV
               
               
                   
               
               
                  16 284
               
               
                  16 284
               
            
                  HU
               
               
                  41 555
               
               
                  34 597
               
               
                  76 152
               
            
                  MT
               
               
                  29 283
               
               
                   
               
               
                  29 283
               
            
                  NL
               
               
                  35 000
               
               
                   
               
               
                  35 000
               
            
                  SK
               
               
                   
               
               
                  7 200
               
               
                  7 200
               
            
                  FI
               
               
                   
               
               
                  43 400
               
               
                  43 400
               
            
                  SE
               
               
                  12 000
               
               
                  10 800
               
               
                  22 800
               
            
                  UK
               
               
                  135 000
               
               
                   
               
               
                   
               
            
                  Iš viso
               
               
                  460 197
               
               
                  594 895
               
               
                  1 055 092
               
            VEIKSMAI, ĮGYVENDINAMI PAGAL 2007 M. TECHNINĮ VEIKSMŲ PLANĄ (TAPAS 2007)
      1.   ĮŽANGA
      Sprendimo 96/411/EB tikslas – užtikrinti, kad Bendrijos žemės ūkio statistiniai duomenys geriau atitiktų informacijos reikalavimus, kylančius dėl bendrosios žemės ūkio politikos reformos. Siekdamos šio tikslo, valstybės narės imasi visų būtinų priemonių, kad savo žemės ūkio statistikos sistemose įdiegtų tinkamus pakeitimus, deramai atsižvelgdamos į aptariamojo Tarybos sprendimo I ir II prieduose paminėtas sritis bei į III priede išdėstytus tikslus, rodiklius ir kriterijus. Veiksmai, kurių kiekvienais metais turi imtis valstybės narės, kad pasiektų šiuos tikslus, kasmet apibrėžiami techniniuose veiksmų planuose. Juos rengia Komisija po to, kai Žemės ūkio statistikos nuolatinis komitetas pateikia savo nuomonę.
      Bendrija teikia finansinę paramą, padengdama dalį valstybių narių išlaidų, patirtų keičiant nacionalines sistemas arba vykdant parengiamuosius darbus, kurie yra metinio techninio veiksmų plano dalis, siekiant patenkinti naujus arba didėjančius poreikius. Šia ribotos trukmės parama siekiama palengvinti bandymus įdiegti arba konsoliduoti rinkimo metodus bei sistemas, kurie atitinka techniniame veiksmų plane išdėstytus statistinės informacijos reikalavimus. Įvykdžiusios planą valstybės narės turi būti pajėgios ir toliau reguliariai siųsti Komisijai ataskaitas apie minėto plano įgyvendinimo metu įdiegtus metodus ir sistemas.
      Dabartinis sprendimas, kurį turi patvirtinti Komisija, yra susijęs su 2007 m. techniniu veiksmų planu.
      Pasirinktais veiksmais siekiama užtikrinti tam tikrus pokyčius toliau nurodytose srityse:
      
                  a)
               
               
                  kaimo plėtra;
               
            
                  b)
               
               
                  ekologinis ūkininkavimas.
               
            Eurostatas iš valstybių narių iš viso gavo 28 ketinimo pareiškimus vykdyti TAPAS 2007 veiksmus.
      13 iš jų yra susiję su kaimo plėtros statistika; vieną iš jų Eurostatas atmetė dėl techninių priežasčių. Devyni iš jų yra skirti maistingųjų medžiagų balanso aspektams, trys pasiūlymai yra susiję su interneto infrastruktūra kaimo vietovėse, žemės ūkio paskirties žemės kainų skaičiavimu ir nepanaudoto miško prieaugio vertinimu pagal miškininkystės ekonomines sąskaitas (EAF).
      Eurostatas gavo 15 prioritetinės ekologinio ūkininkavimo srities ketinimo pareiškimų. Devyni iš šių veiksmų yra susiję su gamyba, du pasiūlymai susiję su kainomis, keturi pasiūlymai – su ekonominiais ir struktūriniais kintamaisiais, maisto grandinės duomenimis, tiesioginiais ūkio pardavimais ir duomenų apie ekologinį ūkininkavimą rinkimo sistemos metodologijos peržiūrėjimu.
      Tolesnėje apžvalgoje galima rasti trumpą veiksmų, siūlomų pagal 2007 m. techninį veiksmų planą, aprašymą.
      2.   TAPAS 2007 – VEIKSMŲ APRAŠYMAS
      a)   Kaimo plėtra
      BELGIJA
      
         Veiksmo pavadinimas: Azoto, kaip maistingosios medžiagos, balansas
      
      
         ES indėlis: 29 048 EUR
      
      
         
            Kalendorinis darbo planas: 2007 m. birželio–gruodžio mėn.
      
      
         
            Trumpas veiksmo aprašymas
         
      
      
         Atnaujinti informaciją apie azoto balansą nuo 1997 m. iki 2005 m., perskaičiuoti kai kuriuos koeficientus, nustatyti azoto balansus pagal NUTS 3 lygį. Duomenys bus renkami iš atsakingų institucijų, o po to tvarkomi centralizuotai. Kai kuriuos duomenų rinkinius galima gauti tik nacionaliniu lygiu, todėl juos turi pateikti rajonai.
      
      DANIJA
      
         Veiksmo pavadinimas: Kaimo plėtra: žemės ūkio paskirties žemės kainų skaičiavimas
      
      
         ES indėlis: 10 000 EUR
      
      
         
            Kalendorinis darbo planas: darbai bus atliekami nuo 2007 m. kovo mėn. iki rugsėjo mėn.
      
      
         
            Trumpas veiksmo aprašymas
         
      
      
         Pagrindinis tikslas – stengtis naudoti ekspertų statistikos srities skaičiavimus ten, kur valstybių narių duomenų šaltiniai atrodo labai skirtingi ir kuriuos sunku naudoti pagal metodologiją.
      
      
         Svarbiausia sudaryti klausimyną apie žemės kainas ir žemės nuomą ten, kur vietiniai žemės ūkio ekonominiai patarėjai (apie 50 vietinių centrų) pateikia konkrečių vietinių teritorijų kainų apskaičiavimus (97 Danijos savivaldybės). Klausimai ir apibrėžimai bus rengiami pagal atnaujintą arba peržiūrėtą žemės kainų ir žemės nuomos metodologiją.
      
      
         Dėl klausimyno bus diskutuojama su Patariamąja ūkininkų tarnyba, siekiant užtikrinti, kad būtų suprastos sąvokos ir aiškiai suformuluoti klausimai.
      
      
         Bus renkami duomenys ir siekiant apskaičiuoti rezultatus pagal regionų (NUTS 2) ir nacionalinį lygį bus naudojamos ūkių struktūros tyrimo sritys.
      
      
         Tyrimų rezultatai bus nagrinėjami dviem aspektais. Pirmuoju atveju rezultatai bus siejami su turima informacija ir žemės kokybe bei gyvulių tankumu (svarbus aspektas nustatant žemės kainas) regionuose. Antruoju atveju tyrimų rezultatai bus lyginami su kitų šaltinių duomenimis, ypač su tais, kurie naudojami šiuo metu.
      
      DANIJA
      
         Veiksmo pavadinimas: Maistingųjų medžiagų balansas Danijos regionų lygiu
      
      
         ES indėlis: 18 000 EUR
      
      
         
            Kalendorinis darbo planas: 2007 m. birželio–gruodžio mėn.
      
      
         
            Trumpas veiksmo aprašymas
         
      
      
         Sudaryti jau turimų duomenų sąrašą regionų lygiu iš skirtingų vyriausybinių institucijų, mokslo tyrimų institucijų ir žemės ūkio organizacijų, kad būtų galima nustatyti balansus. Nustatyti surinktus maistingųjų medžiagų balanso duomenis regioniniu lygiu ir pateikti įvairių reikalingų maistingųjų medžiagų duomenų vertinimus bei koeficientus. Peržiūrėti kai kurių gamtinių geografinių regionų duomenis, pvz., jei įmanoma, duomenis apie dirvožemio ir podirvinės vandens srovės rūšis.
      
      VOKIETIJA
      
         Veiksmo pavadinimas: Pagal skalę matuojamas maistingųjų medžiagų balansas – SCANUBA
      
      
         ES indėlis: 49 000 EUR
      
      
         
            Kalendorinis darbo planas: 2007 m. sausio–gruodžio mėn.
      
      
         
            Trumpas veiksmo aprašymas
         
      
      
         Apskaičiuoti balansą naudojant kuo įmanoma aukštesnę erdvinę skyrą, kuriai galima naudoti duomenis, siekiant išskirstyti ir įvertinti maistingųjų medžiagų taršos pavojų erdvės atžvilgiu, kadangi pagal balanso perteklių nacionaliniu lygiu neįmanoma nustatyti regionų arba žemės ūkio sistemų, kuriose būtina imtis mažinimo priemonių. Balansuose pavojingos teritorijos turi būti apibūdintos itin išsamiai.
      
      
         Nustatyti maistingųjų medžiagų koncentraciją atsižvelgiant į žemės naudojimo intensyvumą, patikslinti koeficientus siekiant gyvulių skaičių paversti į ekskretuose esančio N kiekį (susijusio su produkcija), neorganinių trąšų naudojimo normas įvairioms kultūroms vietoje pardavimo skaičiaus, organinių trąšų naudojimo normas ir jose esančias maistingąsias medžiagas bei dabartinių EBPO maistingųjų medžiagų balanso pritaikymas.
      
      VOKIETIJA
      
         Veiksmo pavadinimas: Nepanaudoto miško prieaugio Vokietijos Federacinėje Respublikoje vertinimas pagal miškininkystės ekonomines sąskaitas (1991–2004 m.)
      
      
         ES indėlis: 18 000 EUR
      
      
         
            Kalendorinis darbo planas: darbai bus atliekami nuo 2007 m. sausio–birželio mėn.
      
      
         
            Trumpas veiksmo aprašymas
         
      
      
         Pagrindinis tikslas yra tiksliau vertinti nepanaudotą miškų prieaugį Vokietijoje nuo 1991 iki 2004 m. naudojant antrojo nacionalinio miškų sąrašo duomenis; taip bus patobulintas miškininkystės ekonominių sąskaitų skaičiavimas, kuris 1991–2002 m. buvo atliekamas pagal ESA 95.
      
      
         Šią veiklą sudaro dvi dalys: 1) metinio miško prieaugio vertinimas fizinėmis vertėmis ir 2) nepanaudoto miško prieaugio piniginis vertinimas.
      
      
         Remiantis šiais rezultatais bus užbaigta Vokietijos miškininkystės produktų ataskaita pagal EAF ir pereita prie integruotų aplinkos apsaugos ir ekonominių miškininkystės sąskaitų (IEEAF). Toliau tikimasi, kad užbaigus projektą bus teikiamos metodologinės rekomendacijos atsižvelgiant į miškų vertinimo problemas.
      
      ESTIJA
      
         Veiksmo pavadinimas: TAPAS 2007 veiksmai, susiję su maistingųjų medžiagų balansu
      
      
         ES indėlis: 19 343 EUR
      
      
         
            Kalendorinis darbo planas: 2007 m. sausio–gruodžio mėn.
      
      
         
            Trumpas veiksmo aprašymas
         
      
      
         Siekiama sukurti azoto, kaip maistingosios medžiagos, balansą Estijoje. Apskaičiuoti pagrindinius koeficientus, naudojamus N balansuose ir toliau tikslinti dabartinius koeficientus. Apibūdinti metodologiją ir duomenų šaltinius. Bus nagrinėjama atmosferoje išskiriamo N lygio nustatymo galimybė. Įgyvendinti padės Talino technologijos universitetas ir Jäneda centras.
      
      ITALIJA
      
         Veiksmo pavadinimas: Galimybė naudotis internetu Italijos kaimo vietovėse (RAIANET)
      
      
         ES indėlis: 63 968 EUR
      
      
         
            Kalendorinis darbo planas: pradžios data: Komisijos sprendimo ir metinio veiksmų plano paskelbimas Oficialiajame leidinyje (t) + 1 mėn. (ne anksčiau kaip 2007 m. vasario 1 d.)
      
      
         
            Trumpas veiksmo aprašymas
         
      
      
         Tyrimas atliekant apklausą ir naudojant 5 bandomąsias sritis su įvairiais kaimo indeksais. Tyrimų klausimynų nustatymas, kad būtų atsakyta į šiuos klausimus:
      
      
                  —
               
               
                  
                     galimybė naudotis internetu kaime: paskirstymas ir galimybė naudotis;
                  
               
            
                  —
               
               
                  
                     interneto kaime demografiniai duomenys: kas juo naudojasi;
                  
               
            
                  —
               
               
                  
                     kuo užsiima interneto vartotojai kaime;
                  
               
            
                  —
               
               
                  
                     kaimo gyventojų požiūris į internetą.
                  
               
            VENGRIJA
      
         Veiksmo pavadinimas: Bendras maistingųjų medžiagų balansas: apskaičiuoti techninius koeficientus, kurie reikalingi sudaryti nacionalinius ir regioninius azoto ir fosforo balansus
      
      
         ES indėlis: 41 555 EUR
      
      
         
            Kalendorinis darbo planas: 2007 m. sausio–gruodžio mėn.
      
      
         
            Trumpas veiksmo aprašymas
         
      
      
         Gerinti naudotus N ir P balansų apskaičiavimo koeficientus Vengrijoje ne tik nacionaliniu, bet ir regioniniu lygiu.
      
      
         Siekiant sudaryti balansus, bus naudojami Dirvožemio mokslo ir žemės ūkio chemijos tyrimų instituto ir Vengrijos mokslų akademijos (RISSAC) duomenų rinkiniai. Būtina patikrinti, ar galima pakeisti duomenis statistiniais apskaičiavimais regioniniu lygiu. Kad koeficientai būtų apskaičiuojami tiksliai, būtina naudoti atitinkamas Vengrijos centrinės statistikos tarnybos (HCSO) žemės ūkio duomenų bazes.
      
      MALTA
      
         Veiksmo pavadinimas: Nacionaliniai ir regioniniai azoto balansai Maltoje
      
      
         ES indėlis: 29 283 EUR
      
      
         
            Kalendorinis darbo planas: 2007 m. sausio–gruodžio mėn.
      
      
         
            Trumpas veiksmo aprašymas
         
      
      
         Kad būtų sudarytos sąlygos maistingųjų medžiagų balanso skaičiavimui, bus atliekami tyrimai siekiant nustatyti, kokių duomenų trūksta. Bus pradėta statistinė apklausa apie mineralinių ir organinių trąšų vartojimą ir naudojimą. Bus atliktos augalų audinių analizės (apie 50), siekiant nustatyti nuimto derliaus (pašarų ir pagrindinių lauko kultūrų) azoto kiekį.
      
      NYDERLANDAI
      
         Veiksmo pavadinimas: Regioniniai mineralinių medžiagų balansai žemės ūkyje naudojamame dirvožemyje
      
      
         ES indėlis: 35 000 EUR
      
      
         
            Kalendorinis darbo planas: 2007 m. sausio–gruodžio mėn.
      
      
         
            Trumpas veiksmo aprašymas
         
      
      
         Bus sudaryti 5 ganyklų teritorijų regioniniai mineralinių medžiagų balansai pagal Eurostato ir EBPO vadovą, remiantis regioninio trąšų naudojimo duomenimis ir (arba) trąšų naudojimo koeficientais kiekvienai kultūrai, duomenimis apie vežamą mėšlą ir duomenimis apie regioninę augalininkystę.
      
      
         Bus pradėti naudoti TAPAS 2001 projekte parengti duomenys apie atrajotojams skirtų pašarų regioninius balansus. Duomenys apie regioninį trąšų naudojimą ir mėšlo vežimą gaunami iš nacionalinio sąrašo ūkio lygiu. Įgyvendinant šią veiklą bus sujungti keli statistinių duomenų šaltiniai iš skirtingų institucijų. Nyderlandų statistikos tarnybai turės būti suteikta teisė naudotis šių duomenų dalimi, ypač vykdant šį projektą.
      
      ŠVEDIJA
      
         Veiksmo pavadinimas: Švedijos regioninių maistinių medžiagų balansų apskaičiavimo suderinimas su Eurostato ir EBPO metodu
      
      
         ES indėlis: 12 000 EUR
      
      
         
            Kalendorinis darbo planas: 2007 m. sausio–gruodžio mėn.
      
      
         
            Trumpas veiksmo aprašymas
         
      
      
         Švedijos statistikos tarnybos apskaičiavo regioninius balansus aštuonioms gamybos sritims nuo 1995 m., tačiau naudotas metodas skiriasi nuo Eurostato ir EBPO vadove nurodyto metodo, ypač skaičiuojant nušienautas ir nuganytas pievas. Kad rezultatus būtų galima lyginti su kitomis šalimis, siekiama gerinti kokybę ir suderinti skaičiavimus.
      
      
         Įgyvendinant projektą bus lyginami naudoti metodai ir koeficientai, aiškinami skirtumai ir rekomenduojami svarbiausi pakeitimai, siekiant suderinti nacionalinius ir regioninius skaičiavimus. Taip pat bus galima pakeisti regionavimą pereinant nuo Švedijos gamybos sričių iki NUTS 2 lygio.
      
      JUNGTINĖ KARALYSTĖ
      
         Veiksmo pavadinimas: Maistingųjų medžiagų balansai – dirvožemio vertinimas regionų lygiu
      
      
         ES indėlis: 135 000 EUR
      
      
         
            Kalendorinis darbo planas: 2007 m. balandžio–birželio mėn.
      
      
         
            Trumpas veiksmo aprašymas
         
      
      
         Jungiant tyrimus bus siekiama sumažinti išlaidas ir padidinti veiksmingumą, gerinti dirvožemio maistingųjų medžiagų balanso apskaičiavimo kokybę tobulinant tyrimų duomenis ir nustatant maistingųjų medžiagų fiksavimo koeficientus. Taip pat siekiama sumažinti respondentams tenkančią naštą.
      
      
         Taip pat bus svarstoma ir bandoma, kaip geriausiai galima integruoti ir tobulinti dabartinius šaltinius, kad būtų galima gauti reikalingą informaciją, įskaitant tyrimų apie tręšimą, ūkininkavimą ir pesticidų naudojimą keitimą.
      
      
         Toliau bus atliekami mokslo tyrimai siekiant tobulinti koeficientų duomenis, kurių neįmanoma surinkti naudojant ūkiams skirtą tyrimą.
      
      b)   Ekologinis ūkininkavimas
      BELGIJA
      
         Veiksmo pavadinimas: Statistikos apie ekologinius produktus (gamyba, perdirbimas, vartojimas, balansai) tobulinimas
      
      
         ES indėlis: 37 627 EUR
      
      
         
            Kalendorinis darbo planas: 12 mėnesių. Pradžios data: Komisijos sprendimo ir metinio veiksmų plano paskelbimas Oficialiajame leidinyje (t) + 1 mėn.
      
      
         
            Trumpas veiksmo aprašymas
         
      
      
         Juo siekiama organizuoti ir analizuoti duomenis apie ekologinę produkciją, gaunamus iš kelių šaltinių, kad būtų baigiami tvarkyti statistiniai duomenys apie ekologinius produktus. Juo taip pat siekiama įvertinti dabartinių tyrimų pritaikymo galimybes, kad būtų galima gauti duomenis apie ekologinę produkciją ir kitus kintamuosius, vartojimą, kainas ir pan.
      
      DANIJA
      
         Veiksmo pavadinimas: Ekologinė gyvulininkystė Danijoje
      
      
         ES indėlis: 10 000 EUR
      
      
         
            Kalendorinis darbo planas: 6 mėnesiai. Pradžios data: Komisijos sprendimo ir metinio veiksmų plano paskelbimas Oficialiajame leidinyje (t) + 1 mėn.
      
      
         
            Trumpas veiksmo aprašymas
         
      
      
         Juo siekiama gerinti duomenų apie ekologinę gyvulininkystę ir gyvulius, gaunamų iš administracinių šaltinių, kokybę.
      
      DANIJA
      
         Veiksmo pavadinimas: Tiesioginis derliaus pardavimas ekologiniuose ūkiuose
      
      
         ES indėlis: 35 000 EUR
      
      
         
            Kalendorinis darbo planas: 12 mėnesių. Pradžios data: Komisijos sprendimo ir metinio veiksmų plano paskelbimas Oficialiajame leidinyje (t) + 1 mėn.
      
      
         
            Trumpas veiksmo aprašymas
         
      
      
         Juo siekiama apskaičiuoti ekologinės produkcijos, kurią žmonėms tiesiogiai parduoda ūkininkai, dydį. Apskaičiavimas bus grindžiamas tiesiogiai į ūkininkų parduotuves išsiųstais klausimynais. Taip bus galima apskaičiuoti tiesioginį ekologinių produktų pardavimą, bus patikrintas bendras parduotas kiekis ir gauti duomenys apie produkciją.
      
      DANIJA
      
         Veiksmo pavadinimas: Ekologinių ūkių augalų produkcijos vertinimas
      
      
         ES indėlis: 10 000 EUR
      
      
         
            Kalendorinis darbo planas: 6 mėnesiai. Pradžios data: Komisijos sprendimo ir metinio veiksmų plano paskelbimas Oficialiajame leidinyje (t) + 1 mėn.
      
      
         
            Trumpas veiksmo aprašymas
         
      
      
         Duomenų apie ekologinę produkciją ir kitų kintamųjų iš kitų šaltinių analizės. Tikrinti kokybę ir teikti rekomendacijas siekiant pagerinti duomenų aprėptį.
      
      ESTIJA
      
         Veiksmo pavadinimas: Duomenys apie ekologinę produkciją ir gyvūninės kilmės produktus
      
      
         ES indėlis: 14 650 EUR
      
      
         
            Kalendorinis darbo planas: 12 mėnesių. Pradžios data: Komisijos sprendimo ir metinio veiksmų plano paskelbimas Oficialiajame leidinyje (t) + 1 mėn.
      
      
         
            Trumpas veiksmo aprašymas
         
      
      
         Siekiama organizuoti duomenų apie ekologinę produkciją ir produktus rinkimo sistemą, kad duomenis būtų galima pateikti į Eurostato duomenų bazę. Naudojamoje technologijoje bus bandoma susieti visus duomenų šaltinius: tyrimus ir administracinius duomenis, naudojant jau pateiktus apibrėžimus.
      
      GRAIKIJA
      
         Veiksmo pavadinimas: Ekologinės produkcijos duomenų iš įvairių šaltinių jungimas ir vertinimas
      
      
         ES indėlis: 144 000 EUR
      
      
         
            Kalendorinis darbo planas: 12 mėnesių. Pradžios data: Komisijos sprendimo ir metinio veiksmų plano paskelbimas Oficialiajame leidinyje (t) + 1 mėn.
      
      
         
            Trumpas veiksmo aprašymas
         
      
      
         Siekiama kurti ir siūlyti duomenų rinkimo metodus ir šalinti informacijos apie ekologinius produktus trūkumus. Siūlomoje metodologijoje daugiausiai dėmesio bus skiriama duomenų šaltinių jungimui. Taikant šią metodologiją bus pagerinta duomenų kokybė.
      
      ITALIJA
      
         Veiksmo pavadinimas: Duomenų apie didmeninės prekybos ekologiniais produktais kainas rinkimas
      
      
         ES indėlis: 76 681 EUR
      
      
         
            Kalendorinis darbo planas: 12 mėnesių. Pradžios data: Komisijos sprendimo ir metinio veiksmų plano paskelbimas Oficialiajame leidinyje (t) + 1 mėn.
      
      
         
            Trumpas veiksmo aprašymas
         
      
      
         Juo siekiama rinkti duomenis apie didmeninės prekybos ekologiniais produktais kainas, atliekant naują tyrimą ir taikant jau išbandytą tradiciniams žemės ūkio produktams skirtą metodologiją.
      
      ITALIJA
      
         Veiksmo pavadinimas: Duomenų apie vartotojų mokamas kainas už ekologinius produktus rinkimas
      
      
         ES indėlis: 71 596 EUR
      
      
         
            Kalendorinis darbo planas: 12 mėnesių. Pradžios data: Komisijos sprendimo ir metinio veiksmų plano paskelbimas Oficialiajame leidinyje (t) + 1 mėn.
      
      
         
            Trumpas veiksmo aprašymas
         
      
      
         Tradicinis tyrimas apie vartotojų kainas bus keičiamas taip, kad būtų galima rinkti duomenis apie vartotojų kainas, mokamas už ekologinius produktus.
      
      ITALIJA
      
         Veiksmo pavadinimas: Statistika apie Italijos ekologinį ūkininkavimą: jo struktūrą, veiklą ir žemės ūkio praktiką, atsižvelgiant į įvairių sričių aplinkybes
      
      
         ES indėlis: 52 060 EUR
      
      
         
            Kalendorinis darbo planas: 12 mėnesių. Pradžios data: Komisijos sprendimo ir metinio veiksmų plano paskelbimas Oficialiajame leidinyje (t) + 1 mėn.
      
      
         
            Trumpas veiksmo aprašymas
         
      
      
         Šiuo veiksmu bus siekiama išsiaiškinti ekologinio ūkininkavimo metodų pasekmes aplinkai ir ekonomikai. Jis taip pat gali būti naudingas vertinant ekologinių ūkių tvarumą ir skaičiuojant socialinę investicijų grąžą.
      
      LATVIJA
      
         Veiksmo pavadinimas: Duomenų apie ekologinį ūkininkavimą rinkimo sistemos metodologijos peržiūrėjimas
      
      
         ES indėlis: 16 284 EUR
      
      
         
            Kalendorinis darbo planas: 12 mėnesių. Pradžios data: Komisijos sprendimo ir metinio veiksmų plano paskelbimas Oficialiajame leidinyje (t) + 1 mėn.
      
      
         
            Trumpas veiksmo aprašymas
         
      
      
         Jame dėmesys skiriamas duomenų apie ekologinius produktus rinkimo metodologijos tobulinimui, siekiant sukurti nuoseklų ir patvarų duomenų apie ekologinį ūkininkavimą, kultūras, gyvulininkystę ir gyvulius rinkimo metodą, naudojant administracinius duomenis ir siejant šiuos duomenis su statistiniais duomenimis.
      
      LIETUVA
      
         Veiksmo pavadinimas: Ekologinė žemės ūkio produktų gamyba
      
      
         ES indėlis: 31 000 EUR
      
      
         
            Kalendorinis darbo planas: 12 mėnesių. Pradžios data: Komisijos sprendimo ir metinio veiksmų plano paskelbimas Oficialiajame leidinyje (t) + 1 mėn.
      
      
         
            Trumpas veiksmo aprašymas
         
      
      
         Šiuo veiksmu siekiama pagerinti duomenų apie ekologinius produktus, skirstomus pagal kitose valstybėse narėse naudojamus metodus, rinkimo kokybę. Įgyvendinant veiklą bus bendradarbiaujama su sertifikavimo įstaiga, atliekamas tyrimas ir gaunami duomenys apie sertifikuotų ūkių produkciją.
      
      VENGRIJA
      
         Veiksmo pavadinimas: Ekologinė produkcija, statistika apie prekybą ir vartojimą
      
      
         ES indėlis: 34 597 EUR
      
      
         
            Kalendorinis darbo planas: 12 mėnesių. Pradžios data: Komisijos sprendimo ir metinio veiksmų plano paskelbimas Oficialiajame leidinyje (t) + 1 mėn.
      
      
         
            Trumpas veiksmo aprašymas
         
      
      
         Juo siekiama užbaigti Statistikos tarnybos ir Biokontroll vykdomą projektą, kad būtų pašalinti šio darbo metu nustatyti trūkumai. Abi institucijos glaudžiai bendradarbiauja, kad būtų susieti administraciniai šaltiniai, statistiniai apibrėžimai ir šaltiniai. Susijusiame projekte siekiama sukurti informatikos priemonę ir įvardyti pagrindinius trūkumus, kurie bus atitinkamai pašalinti įgyvendinant antrąją dalį.
      
      SLOVAKIJA
      
         Veiksmo pavadinimas: Duomenų apie ekologinį kultūrų auginimą, ekologinių produktų gamybą, pardavimą ir ekologinių produktų naudojimą rinkimas
      
      
         ES indėlis: 7 200 EUR
      
      
         
            Kalendorinis darbo planas: 12 mėnesių. Pradžios data: Komisijos sprendimo ir metinio veiksmų plano paskelbimas Oficialiajame leidinyje (t) + 1 mėn.
      
      
         
            Trumpas veiksmo aprašymas
         
      
      
         Juo siekiama rinkti duomenis apie ekologinius produktus, pradedant nuo pagrindinės gamybos ir vėliau pereinant prie šios produkcijos pardavimo. Būtų bandoma rinkti susijusius duomenis apie išorės prekybą. Darbas būtų atliekamas bendradarbiaujant su administracijos institucijomis.
      
      ŠVEDIJA
      
         Veiksmo pavadinimas: Daugiau duomenų apie Švedijos ekologinius produktus
      
      
         ES indėlis: 10 800 EUR
      
      
         
            Kalendorinis darbo planas: 12 mėnesių. Pradžios data: Komisijos sprendimo ir metinio veiksmų plano paskelbimas Oficialiajame leidinyje (t) + 1 mėn.
      
      
         
            Trumpas veiksmo aprašymas
         
      
      
         Juo siekiama pašalinti dabartinius Eurostatui perduotos informacijos trūkumus. Pagrindinis tikslas – naudoti dabartinius, bet dar naudojimui neparengtus duomenis, ir bandyti sukurti laiko eilutes su turimais duomenimis.
      
      SUOMIJA
      
         Veiksmo pavadinimas: Statistikos apie ekologinę javų gamybos grandinę tobulinimas. Nauji ekologinių produktų naudojimo maisto grandinėje vertinimo metodai
      
      
         ES indėlis: 43 400 EUR
      
      
         
            Kalendorinis darbo planas: 9 mėnesiai. Pradžios data: Komisijos sprendimo ir metinio veiksmų plano paskelbimas Oficialiajame leidinyje (t) + 1 mėn.
      
      
         
            Trumpas veiksmo aprašymas
         
      
      
         Siekiama išnagrinėti ekologinių produktų maisto grandinę, pagrindinį dėmesį skiriant kai kuriems javams. Įgyvendinant tokią veiklą būtų galima įvertinti ekologinių produktų gamybos ir rinkodaros skirtumą.